Den nomber di directiva di Rotary Club of Aruba y e comision cu ta organisa Fiesta Rotaria 2024, kier yama danki na pueblo di Aruba pa e sosten cu a duna e actividad aki diadomingo 14 di april ultimo. Nos por mira atras na un dia hopi placentero den cual a disfruta, mientras cu simultaneamente a traha na beneficio di nos comunidad.
Sigur un palabra di danki ta bay na tur compania cu a contribui, na tur boluntario cu a duna un man, na tur medio di comunicacion cu a yuda promove y na tur persona cu a cumpra rifa. Esaki ta e proyecto di mas grandi di henter aña pa e organisacion local y uno asina ehemplar cu a conta cu bishita di District Governor di Rotary International, Sr. Brian Glasgow pa asina por comparti cu otro clubnan di e region e manera con pa organisa un evento exitoso.
Manera cu a priminti, na final di atardi a realisa e sorteo di rifa den presencia di notario mr. Yarzagaray y e resultado ta como lo siguiente:
Premio 1: 2024 Chevrolet Groove – #07754
Premio 2: 2 Tickets Aruba-Medellin-Aruba – #04872
Premio 3: Apple iPhone 15, 128GB unlocked di Boolchand's – #11554
Premio 4: Afl. 1.500,- Gift Certificate di Kooyman – #13481
Premio 5: Afl. 1.500,- Gift Certificate di Boolchand's – #13120
Premio 6: Afl. 1.000,- Gift Certificate di Ling & Son's – #07301
Premio 7: Afl. 1.000,- Gift Certificate di AMC Unicon – #06892
Premio 8: Weekend stay na Divi Resorts Aruba – #09608
Premio 9: Afl. 500,- cash – #04061